CELEX: 32010R0998
Language: bg
Date: 2010-11-05 00:00:00
Title: Регламент (ЕС) № 998/2010 на Комисията от 5 ноември 2010 година за разрешаване на Enterococcus faecium DSM 7134 като фуражна добавка за пилета за угояване (притежател на разрешителното: Lactosan GmbH & Co KG)  Текст от значение за ЕИП

6.11.2010   
            
            
               BG
            
            
               Официален вестник на Европейския съюз
            
            
               L 290/22
            
         РЕГЛАМЕНТ (ЕС) № 998/2010 НА КОМИСИЯТА
   от 5 ноември 2010 година
   за разрешаване на Enterococcus faecium DSM 7134 като фуражна добавка за пилета за угояване (притежател на разрешителното: Lactosan GmbH & Co KG)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително на препарата, посочен в приложението към настоящия регламент. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на Enterococcus faecium DSM 7134 като фуражна добавка за пилета за угояване, която трябва да се причисли към категорията добавки „зоотехнически добавки“.
            
         
               (4)
            
            
               Употребата на Enterococcus faecium DSM 7134 беше разрешена за малки прасенца (отбити от кърмене) и свине за угояване с Регламент (ЕО) № 538/2007 на Комисията (2), за свине майки — с Регламент (ЕО) № 1521/2007 на Комисията (3), и временно (за четири години) за пилета за угояване — с Регламент (ЕО) № 521/2005 на Комисията (4).
            
         
               (5)
            
            
               Бяха представени нови данни в подкрепа на заявлението за разрешително на препарата за пилета за угояване. Европейският орган за безопасност на храните (наричан по-нататък „Органът“) заключи в становището си от 27 май 2010 г. (5), че при предложените условия на употреба Enterococcus faecium DSM 7134 не се отразява неблагоприятно върху здравето на животните, човешкото здраве или околната среда и че препаратът може да бъде ефикасен при храненето на целевите видове животни, като подобрява зоотехническите параметри. Органът не счита, че е налице необходимост от специфични изисквания за мониторинг след пускането на продукта на пазара. Също така той провери доклада относно метода на анализ на фуражната добавка във фуражите, представен от създадената с Регламент (ЕО) № 1831/2003 референтна лаборатория на Общността.
            
         
               (6)
            
            
               Оценката на Enterococcus faecium DSM 7134 показва, че условията за разрешителното, определени в член 5 от Регламент (ЕО) № 1831/2003, са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, принадлежащ към категорията добавки „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните, като се спазват условията, посочени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 ноември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 128, 16.5.2007 г., стр. 16.
   
      (3)  ОВ L 335, 20.12.2007 г., стр. 24.
   
      (4)  ОВ L 84, 2.4.2005 г., стр. 3.
   
      (5)  EFSA Journal (2010); 8(6):1636.
   
   
      ПРИЛОЖЕНИЕ
      
                  Идентификационен номер на добавката
               
               
                  Име на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Изтичане на срока на разрешителното
               
            
                  CFU/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: стабилизатори на чревната флора.
                  
               
            
                  4b1841
               
               
                  Lactosan
                  GmbH & Co KG
               
               
                  
                     Enterococcus faecium
                  
                  DSM 7134
               
               
                  
                               
                           
                           
                              
                                 Състав на добавката:
                              
                              Препарат, съдържащ Enterococcus faecium DSM 7134, с минимално съдържание на:
                              
                                           
                                       
                                       
                                          прахообразно вещество: 1 × 1010 CFU/g добавка
                                       
                                    
                                           
                                       
                                       
                                          гранули (микрокапсулирани): 1 × 1010 CFU/g добавка
                                       
                                    
                        
                               
                           
                           
                              
                                 Характеристика на активното вещество:
                              
                              
                                 Enterococcus faecium DSM 7134
                           
                        
                               
                           
                           
                              
                                 Аналитичен метод
                                  (1):
                              
                                           
                                       
                                       
                                          Преброяване: метод чрез разстилане върху пластина посредством ескулин азиден агар с жлъчка
                                       
                                    
                                           
                                       
                                       
                                          Идентификация: пулсова електрофореза (PFGE)
                                       
                                    
                        
               
                  Пилета за угояване
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на годност и устойчивостта на гранулиране.
                           
                        
                              2.
                           
                           
                              Употребата е разрешена във фуражите, съдържащи разрешените кокцидиостатици: диклазурил, халофугинон хидробромид, робенидин хидрохлорид, декоквинат, ласалоцид А натрий, мадурамицин амоний или монензин натрий.
                           
                        
               
                  26 ноември 2020 г.
               
            
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives